**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 13/07/2022**

**Αριθμ. Πρωτ.:12201**

**ΑΠΟΣΠΑΣΜΑ**

**Από το πρακτικό της αριθμ. 22ης /2022 ΤΑΚΤΙΚΗΣ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 208**

**Ανάκληση της υπ αρίθμ. 106/18-04-2022 απόφασης οικονομικής επιτροπής και λήψη νέας για την Έγκριση Τεχνικών Προδιαγραφών της υπ΄αριθμόν 41/2022 Τεχνικής Μελέτης Προμήθειας με τίτλο : «Εγκατάσταση συστημάτων έξυπνου οδοφωτισμού επί των οδών Καραγιαννοπούλου ( από Καλλιαγκάκη έως Ανδρεαδάκη), Ανδρεαδάκη ( από Καραγιαννοπούλου έως Μπουφίδου) και Ελ. Γονή» και καθορισμός του τρόπου εκτέλεσης της προμήθειας με ηλεκτρονική ανοικτή διαδικασία κάτω των ορίων****.**

Στη Λιβαδειά σήμερα 8η Ιουλίου 2022 ημέρα Παρασκευή , ώρα 14.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 11444/04-07-2022 έγγραφη πρόσκληση του Προέδρου της (Δημάρχου Λεβαδέων).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα πέντε (5), ήτοι:

**ΠΑΡΟΝΤΕΣ ΑΠΟΝΤΕΣ**

1. Αποστόλου Ιωάννης(αν/κό μέλος κ. Μητά Αλέξανδρου 1. Ταγκαλέγκας Ιωάννης-Πρόεδρος

2. Καλογρηάς Αθανάσιος 2. Μερτζάνης Κωνσταντίνος

3. Σαγιάννης Μιχαήλ 3. Πούλος Ευάγγελος

4. Καπλάνης Κωνσταντίνος - Αντιπρόεδρος 4.Μπράλιος Νικόλαος

5. Καραμάνης Δημήτριος Αν και είχαν νόμιμα προσκληθεί

Ο Αντιπρόεδρος της Οικονομικής Επιτροπής , εισηγούμενος το 11ο θέμα της ημερήσιας διάταξης έθεσε υπόψη των μελών την με αριθ. πρωτ. 11241/30-06-2022 εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται :

Με την υπ αρίθμ 106/18-04-2022 απόφασης οικονομικής επιτροπής Δήμου Λεβαδέων εγκρίθηκαν οι *Τεχνικές Προδιαγραφές της υπ΄αριθμόν 54/15-07-2021 Τεχνικής Μελέτης Προμήθειας με τίτλο : «Εγκατάσταση συστημάτων έξυπνου οδοφωτισμού επί των οδών Καραγιαννοπούλου ( από Καλλιαγκάκη έως Ανδρεαδάκη), Ανδρεαδάκη ( από Καραγιαννοπούλου έως Μπουφίδου) και Ελ. Γονή» ενδεικτικού προϋπολογισμού 93.314,96€ συμπεριλαμβανομένου ΦΠΑ 24% και καθορίστηκε ο τρόπος εκτέλεσης της διαδικασίας προμήθειας με ηλεκτρονική ανοικτή διαδικασία μέσω του ΕΣΗΔΗΣ σύμφωνα με τις διατάξεις του άρθρου* 27 “ Ανοικτή Διαδικασία ” *κάτω των ορίων* του Νόμου 4412/2016 « Δημόσιες Συμβάσεις Έργων, Προμηθειών και Υπηρεσιών ( προσαρμογή στις οδηγίες 2014/24/ ΕΕ και 2014/25/ΕΕ) » *με κριτήριο κατακύρωσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής για όλα τα είδη του Προϋπολογισμού της Μελέτης και κατά τα λοιπά σύμφωνα με τις διατάξεις του Ν. 4412/2016* .

Στα πλαίσια υποβολής του αιτήματος προέγκρισης που αφορά των κωδικό MIS: 5037896 AA: 18808 έκδοση: 1.0 - Έγκριση Διακήρυξης για το Υποέργο « Εγκατάσταση συστημάτων έξυπνου οδοφωτισμού επί των οδών Καραγιαννοπούλου (από Καλλιαγκάκη έως Ανδρεαδάκη), Ανδρεαδάκη (από Καραγιαννοπούλου έως Μπουφίδου) και Ελ. Γόνη» Α/Α 7 της Πράξης με κωδικό MIS 5037896 και τίτλο : «ΑΝΟΙΧΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ , η ΕΥΔ ΕΠ «ΑΝΤΑΓΩΝΙΣΤΙΚΟΤΗΤΑ » του Υπουργείου Ανάπτυξης και Επενδύσεων διατύπωσε παρατηρήσεις επί του σχεδίου της διακήρυξης και συγκεκριμένα ζητήθηκαν :

α) να διορθωθεί το κριτήριο ανάθεσης της σύμβασης σε «πλέον συμφέρουσα από οικονομική άποψη προσφορά βάσει τιμής»

β) να διορθωθεί η διάρκεια της σύμβασης από (7) σε (5) μήνες.

γ) να διαγραφεί κάθε αναφορά σε βεβαιωμένη πιστοληπτική ικανότητα

δ) να έχουν υλοποιηθεί από τον ανάδοχο δύο (2) αντίστοιχα έργα κατά την τελευταία τριετία πρίν την καταληκτική ημερομηνία υποβολής προσφορών.

ε) Στις Τεχνικές προδιαγραφές και στους πίνακες συμμόρφωσης όπου γίνεται αναφορά σε εμπορική ονομασία ή πιστοποιητικό να συμπληρώνεται η φράση « ή άλλο ισοδύναμο ».

Από τα ανωτέρω γίνεται σαφές ότι πρέπει να αναδιατυπωθούν οι Τεχνικές Προδιαγραφές λόγω της αλλαγής του κριτηρίου ανάθεσης από «*πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής» σε* «πλέον συμφέρουσα από οικονομική άποψη προσφορά βάσει τιμής» και των λοιπών παρατηρήσεων.

Έχοντας υπόψη τα ανωτέρω καθώς και :

* Τις διατάξεις του άρθρου 40 του Ν.4735/2020 έτσι όπως αυτό αντικατέστησε το άρθρο 72 περί αρμοδιοτήτων της Οικονομικής Επιτροπής του Ν.3852/2010 ( Φ.Ε.Κ. /τ.Α’/ 2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» σύμφωνα με τo οποίo , η Οικονομική Επιτροπή αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημόσιους υπαλλήλους.
* Τις διατάξεις του άρθρου 27 “ Ανοικτή Διαδικασία ” του Νόμου 4412/2016 « Δημόσιες Συμβάσεις Έργων, Προμηθειών και Υπηρεσιών ( προσαρμογή στις οδηγίες 2014/24/ Ε.Ε. και 2014/25/Ε.Ε.) » όπως έχει τροποποιηθεί και ισχύει με τον Ν.4782/ΦΕΚ 36 τ. Α΄ /09-03-2021 .
* Τις διατάξεις του άρθρου 54 «Οι τεχνικές προδιαγραφές καθορίζονται και εγκρίνονται πριν την έναρξη της διαδικασίας σύναψης της σύμβασης κατά το άρθρο 61.» παρ. 7 του Νόμου 4412/2016 « Δημόσιες Συμβάσεις Έργων, Προμηθειών και Υπηρεσιών ( προσαρμογή στις οδηγίες 2014/24/ Ε.Ε. και 2014/25/Ε.Ε.) » *όπως έχει τροποποιηθεί και ισχύει με τον Ν.4782/ΦΕΚ 36 τ. Α΄ /09-03-2021 .*
* Το άρθρο 377 "Καταργούμενες διατάξεις" του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ Ε.Ε. και 2014/25/Ε.Ε.)»
* Το άρθρο 376 "Μεταβατικές Ρυθμίσεις " του Νόμου 4412/2016 «Δημόσιες Συμβάσεις Έργων , Προμηθειών και Υπηρεσιών (προσαρμογή στις οδηγίες 2014/24/ Ε.Ε. και 2014/25/Ε.Ε.)»
* Το άρθρο 206 παρ. 1 του Ν. 4555/2018 σύμφωνα με το οποίο δεν απαιτείται απόφαση του Δημοτικού Συμβουλίου για την εκκίνηση της διαδικασίας ανάθεσης Δημόσιας Σύμβασης έργου , προμήθειας ή γενικής υπηρεσίας
* Του άρθρο 5 «…..όρια» (άρθρο 4 της Οδηγίας 2014/24/Ε.Ε. και Κανονισμός (Ε.Ε.) 2015/2170) περίπτωση γ. του Ν. 4412/2016 (Φ.Ε.Κ. 147/Α’/8-8-2016) *όπως έχει τροποποιηθεί και ισχύει με τον Ν.4782/ΦΕΚ 36 τ. Α΄ /09-03-2021*
* Ότι η σύμβαση εντάσσεται στο υποέργο 07 με τίτλο : «Εγκατάσταση συστημάτων έξυπνου οδοφωτισμού επί των οδών Καραγιαννοπούλου ( από Καλλιαγκάκη έως Ανδρεαδάκη), Ανδρεαδάκη ( από Καραγιαννοπούλου έως Μπουφίδου) και Ελ.Γονή» της Πράξης με τίτλο : «ΑΝΟΙΧΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ» η οποία έχει ενταχθεί στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία 2014-2020» με βάση την απόφαση ένταξης που έχει εκδοθεί από την Ειδική Γραμματέα Διαχείρισης Τομεακών Προγραμμάτων ΕΠ του ΕΤΠΑ και ΤΣ του Υπουργείου Οικονομίας & Ανάπτυξης με αρ. πρωτ. 4270/1432/Α3/28-6-2019 ( ΑΔΑ : 99DE465XI8-Θ7Ζ ) και την υπ’ αριθμ. 7476/Β1/1518/11-12-2019 1η τροποποίηση αυτής και έχει λάβει κωδικό MIS 5037896.
* Η παρούσα σύμβαση χρηματοδοτείται από πιστώσεις του Προγράμματος Δημοσίων Επενδύσεων της ΣΑΕ Ε1191 με κωδικό εναρίθμου : 2019ΣΕ11910025.
* Ότι ο τρόπος και οι όροι καθορίζονται με απόφαση των αρμόδιων οργάνων , σύμφωνα με το προαναφερθέν άρθρο 27 ( Ανοικτή Διαδικασία ) του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ Ε.Ε. και 2014/25/Ε.Ε.)»

Λαμβάνοντας υπ όψιν τα ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης»,

Εισηγούμεθα προς τα μέλη της Οικονομικής Επιτροπής να αποφασίσουν :

1. *Την ανάκληση της 106/18-04-2022 (ΑΔΑ : Ψ11ΙΩΛΗ-2Γ5) απόφασης της Οικονομικής Επιτροπής Δήμου Λεβαδέων.*
2. *Την έγκριση των Τεχνικών Προδιαγραφών της υπ΄αριθμόν 41/30-06-2022 Τεχνικής Μελέτης Προμήθειας με τίτλο : «Εγκατάσταση συστημάτων έξυπνου οδοφωτισμού επί των οδών Καραγιαννοπούλου ( από Καλλιαγκάκη έως Ανδρεαδάκη), Ανδρεαδάκη ( από Καραγιαννοπούλου έως Μπουφίδου) και Ελ. Γονή» ενδεικτικού προϋπολογισμού 93.314,96€ συμπεριλαμβανομένου ΦΠΑ 24%, η οποία εκπονήθηκε σε συμμόρφωση των παρατηρήσεων της ΕΥΔ ΕΠ «ΑΝΤΑΓΩΝΙΣΤΙΚΟΤΗΤΑ » του Υπουργείου Ανάπτυξης και Επενδύσεων στα πλαίσια προέγκρισης της διακήρυξης* για το Υποέργο « Εγκατάσταση συστημάτων έξυπνου οδοφωτισμού επί των οδών Καραγιαννοπούλου (από Καλλιαγκάκη έως Ανδρεαδάκη), Ανδρεαδάκη (από Καραγιαννοπούλου έως Μπουφίδου) και Ελ. Γόνη» Α/Α 7 της Πράξης με κωδικό MIS 5037896 και τίτλο : «ΑΝΟΙΧΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ.
3. *Τον καθορισμό του τρόπου εκτέλεσης της διαδικασίας προμήθειας με ηλεκτρονική ανοικτή διαδικασία μέσω του ΕΣΗΔΗΣ σύμφωνα με τις διατάξεις του άρθρου* 27 “ Ανοικτή Διαδικασία ” *κάτω των ορίων* του Νόμου 4412/2016 « Δημόσιες Συμβάσεις Έργων, Προμηθειών και Υπηρεσιών ( προσαρμογή στις οδηγίες 2014/24/ ΕΕ και 2014/25/ΕΕ) » *με κριτήριο κατακύρωσης την* « πλέον συμφέρουσα από οικονομική άποψη προσφορά βάσει τιμής » *και κατά τα λοιπά σύμφωνα με τις διατάξεις του Ν. 4412/2016* όπως τροποποιήθηκε και ισχύει.

Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

Ν.3852/201

- Την 106/18-04-2022 (ΑΔΑ : Ψ11ΙΩΛΗ-2Γ5)απόφασή της

**-** Την υπ΄αριθμ. 41/30-06-2022 Τεχνικής Μελέτης Προμήθειας με τίτλο : «Εγκατάσταση συστημάτων έξυπνου οδοφωτισμού επί των οδών Καραγιαννοπούλου ( από Καλλιαγκάκη έως Ανδρεαδάκη), Ανδρεαδάκη ( από Καραγιαννοπούλου έως Μπουφίδου) και Ελ. Γονή» ενδεικτικού προϋπολογισμού 93.314,96€ συμπεριλαμβανομένου ΦΠΑ 24%

- Το με αριθ. πρωτ. 11241/30-06-2022 έγγραφο της Διεύθυνσης Τεχνικών Υπηρεσιών, που είχε διανεμηθεί

-Τις διατάξεις του άρθρου 27 “ Ανοικτή Διαδικασία ” κάτω των ορίων του Νόμου 4412/2016

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

* 1. Την ανάκληση της 106/18-04-2022 (ΑΔΑ : Ψ11ΙΩΛΗ-2Γ5) απόφασης της Οικονομικής

Επιτροπής Δήμου Λεβαδέων.

1. Την έγκριση των Τεχνικών Προδιαγραφών της υπ΄αριθμόν 41/30-06-2022 Τεχνικής Μελέτης Προμήθειας με τίτλο : «Εγκατάσταση συστημάτων έξυπνου οδοφωτισμού επί των οδών Καραγιαννοπούλου ( από Καλλιαγκάκη έως Ανδρεαδάκη), Ανδρεαδάκη ( από Καραγιαννοπούλου έως Μπουφίδου) και Ελ. Γονή» ενδεικτικού προϋπολογισμού 93.314,96€ συμπεριλαμβανομένου ΦΠΑ 24%, η οποία εκπονήθηκε σε συμμόρφωση των παρατηρήσεων της ΕΥΔ ΕΠ «ΑΝΤΑΓΩΝΙΣΤΙΚΟΤΗΤΑ » του Υπουργείου Ανάπτυξης και Επενδύσεων στα πλαίσια προέγκρισης της διακήρυξης για το Υποέργο « Εγκατάσταση συστημάτων έξυπνου οδοφωτισμού επί των οδών Καραγιαννοπούλου (από Καλλιαγκάκη έως Ανδρεαδάκη), Ανδρεαδάκη (από Καραγιαννοπούλου έως Μπουφίδου) και Ελ. Γόνη» Α/Α 7 της Πράξης με κωδικό MIS 5037896 και τίτλο : «ΑΝΟΙΧΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ.
2. Τον καθορισμό του τρόπου εκτέλεσης της διαδικασίας προμήθειας με ηλεκτρονική ανοικτή διαδικασία μέσω του ΕΣΗΔΗΣ σύμφωνα με τις διατάξεις του άρθρου 27 “ Ανοικτή Διαδικασία ” κάτω των ορίων του Νόμου 4412/2016 « Δημόσιες Συμβάσεις Έργων, Προμηθειών και Υπηρεσιών ( προσαρμογή στις οδηγίες 2014/24/ ΕΕ και 2014/25/ΕΕ) » με κριτήριο κατακύρωσης την « πλέον συμφέρουσα από οικονομική άποψη προσφορά βάσει τιμής » και κατά τα λοιπά σύμφωνα με τις διατάξεις του Ν. 4412/2016 όπως τροποποιήθηκε και ισχύει.

**Η απόφαση πήρε αριθμό 208/2022.**

ΠΙΣΤΟ ΑΠΟΣΠΑΣΜΑ

Ο ΑΝΤΙΠΡΟΕΔΡΟΣ Λιβαδειά 13-07-2022

ΚΑΠΛΑΝΗΣ ΚΩΝΣΤΑΝΤΙΝΟΣ Ο ΠΡΟΕΔΡΟΣ

ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 Καραμάνης Δημήτριος ΔΗΜΑΡΧΟΣ ΛΕΒΑΔΕΩΝ